Nooddienste regoor die land geteiken
7 months ago Tania Coetzee
Noodpersoneel regoor die land word beroof en hul voertuie beskadig wanneer hulle op noodgevalle reageer. Paramedici word beskryf as ‘maklike teikens’ na ’n vlaag gewelddadige aanvalle die afgelope paar weke.
Luidens ’n persverklaring vanaf Mike Bolhuis, privaat speurder, is pasiënte wat mediese hulp benodig, ook slagoffers en word hul grondwetlike reg ontneem om mediese behandeling te ontvang. “Sosio-ekonomiese faktore is gewoonlik die kern van hierdie misdade. Hoë werkloosheid en desperate persone moet iets doen om te oorleef. Die afhanklikheid van dwelmmiddels help hierdie misdade aan. Gewone kriminaliteit is ’n ander rede vir die voorkoms van hierdie misdade.”
Bolhuis stel voorkomingsmetodes voor
Polisievoertuie moet noodvoertuie vanaf 22:00 tot 06:00 begelei.
Noodpersoneel moet toegelaat word om vuurwapens te dra.
Owerhede moet met die gemeenskap saamwerk en erger boetes oplê vir hierdie soort kriminele aktiwiteite.
Lede van buurtwagte en lede van die Gemeenskapspolisiëringsforum (GPF) moet hierby ingesluit word om eerste te reageer wanneer noodsaaklike mediese sorg benodig word, totdat die ambulanspersoneel die toneel kan bereik.
Alle paramedici moet toegang tot ’n paniekknoppie van binne hul voertuie hê.
Tags: nooddienste, teiken
Previous Die polisie begin met die veldtog #SaferSchools in Kimberley
Next Moordenaar gee homself oor
3 August 2020, 17:23
1 min ago Caria van der Merwe
29 mins ago Ankia Helena
38 mins ago Ankia Helena
38 mins ago Tania Coetzee
52 mins ago Caria van der Merwe
120 Lesers aanlyn.